CELEX: C2005/281/60
Language: lv
Date: 2005-11-12 00:00:00
Title: lieta T-357/05: Prasība, kas celta 2005. gada 19. septembrī — Generalitat Valenciana/Eiropas Kopienu Komisija

12.11.2005   
            
            
               LV
            
            
               Eiropas Savienības Oficiālais Vēstnesis
            
            
               C 281/33
            
         Prasība, kas celta 2005. gada 19. septembrī — Generalitat Valenciana/Eiropas Kopienu Komisija
   (lieta T-357/05)
   (2005/C 281/60)
   Tiesvedības valoda — spāņu
   Lietas dalībnieki
   
      Prasītāja: Generalitat Valenciana, Valensija (Spānija) pārstāvis — Hosē Visente Sančezs-Tarasaga Marselino [José Vicente Sánchez-Tarazaga Marcelino], advokāts
   
      Atbildētāja: Eiropas Kopienu Komisija
   Prasītājas prasījumi
   
               —
            
            
               atzīt par spēkā neesošu Komisijas 2005. gada 27. jūnija galīgo lēmumu C(2005) 1867 par atbalsta samazināšanu, kas Projektam Nr. 97/11/028 tika paredzēts no Kohēzijas fonda.
            
         Pamati un galvenie argumenti
   Prasība attiecas uz Komisijas 1997. gada 5. decembra lēmumu C(97) 3882, uz kā pamata Spānijā realizētais Projekts Nr. 97/11/61/028 ar nosaukumu “Projekts notekūdeņu savākšanai un apstrādei Valensijas autonomās kopienas Vidusjūras reģionā” (vispārīgs projekts, kas sastāv no divpadsmit dažādiem projektiem) no Kohēzijas fonda saņēma atbalstu 75 011 715 EUR apmērā. Šī sākotnējā summa vēlāk tika palielināta līdz 92 742 913 EUR.
   Pārbaudes rezultātā Komisija atbalsta izsniegšanas procesā konstatēja virkni nelikumību, proti, galvenokārt pieredzes kā kritērija izmantošanu un vidējās cenas metodes pielietošanu piedāvājuma cenas novērtēšanā. Apstrīdētajā lēmumā, ar ko atbalsts tika samazināts par 2 217 537 EUR, atbildētāja pauž viedokli, ka ir pārkāpts 18. un 30. pants Padomes 1993. gada 14. jūnija Direktīvā 93/37/EEK par to, kā koordinēt būvdarbu valsts līgumu piešķiršanas procedūras (1), un 1977. gada 21. decembra Eiropas Kopienu Finanšu reglamenta 2. pants.
   Savu iebildumu pamatojumam prasītāja apgalvo:
   
               —
            
            
               Kopienu tiesību aktos skaidri noteikts, ka pieredze ir viens no izvēles kritērijiem, tomēr, ja arī tie to skaidri neierindo starp iespējamajiem pieteikšanās priekšnosacījumiem, nav grūti konstatēt, ka tajos minētais uzskaitījums ir piemēra pēc un tas nav izsmeļošs, neizslēdzot pieredzi kā vienu no atbalsta [piešķiršanas] papildu kritērijiem. Šis secinājums ir apstiprinājies Kopienu judikatūrā;
            
         
               —
            
            
               jebkurā gadījumā nav iespējams uzskatīt, ka pieredzes kā viena no atbalsta [piešķiršanas] kritērijiem piešķiršanas priekšnosacījumu starpā ietveršana būtu smags un acīmredzams pārkāpums tādā nozīmē, kā to Kopienu tiesību akti un judikatūra izvirza kā atbildības priekšnosacījumu;
            
         
               —
            
            
               ar Kopienu tiesību normām “vidējās cenas” metodi cenas pamatojuma izvērtēšanai skaidri neaizliedz, un judikatūra pret šo kritēriju iestājas tikai tad, ja tas tiek piemērots kā vienīgais kritērijs, un nevis tad, ja tas tiek piemērots kopā ar citiem kritērijiem.
            
         Tāpat prasītāja uzskata, ka ir pārkāpti tiesiskās drošības, tiesiskās paļāvības, atpakaļejoša spēka aizlieguma un samērīguma principi.
   
      (1)  OV L 199, 09.08.1993, 54. lpp.